ขากลับจากจันทบุรีเจ้าถิ่นเมืองระยองพานำมากินก๋วยเตี๋ยวบ้านบึง ใช้เส้นทางหลังจากจันทบุรีมุ่งหน้าเข้าแกลงถึงแยกประแสร์ก็เลี้ยวขวาเข้าไปนืดเดียว ขวามือก็จะเห็นร้านได้ชัดเจนค่ะ จอดรถกันริมทางแถวนั้นได้เลย 

ตัวร้านเป็นอาคารพาณิชย์ 2 คูหา พื้นร้านสะอาด เด่นด้วยไม้เงาๆที่นำมาใช้เป็นโต๊ะอาหาร อยากจิ่ยกโต๊ะกลับบ้านจริงๆ ส่วนเมนูอาหารเด่นของร้านคงหนีไม่พ้นก๋วยเตี๋ยวสูตรอำเภอบ้านบึง จ.ชลบุรี ที่มีปลาหมึกแห้งต้มมาในน้ำซุปด้วย หมูสับแผ่น และสาหร่ายใส่มาอย่างละนิดอย่างละหน่อย เรียกว่าถ้าหิวจัดชามเดียวคงไม่พอ 

ที่ได้ลองจะเป็นเส้นปลา เส้นกลมๆสั้นๆ ไม่เหมือนเส้นปลาที่เคยกิน ทำไมรู้สึกชอบเส้นปลาแบบเป็นเส้นแบนๆแบบที่เคยมากกว่า หมูสับก็ค่อนข้างแบน รสชาติน้ำซุปออกแนวจืดๆนิดนึง สั่งแบบต้มยำมีแค่ถั่วที่เพิ่มขึ้นมา นอกนั้นยำเอาเองนะจ๊ะ ..... รสชาติโดยรวมส่วนตัวเฉยๆ อาจจะเป็นรสชาติท้องถิ่นแถบทางนั้นที่เราไม่ค่อยอินเท่าไหร่ (แต่ไม่ได้แย่นะ แค่ไม่ใช่ทางของเรา)

นอกจากนี้ทางร้านยังมีข้าวคลุกกะปิและข้าวผัดปลาข้าวสารด้วย แต่ไม่ได้ลองอ่ะคะ (เพื่อนลองข้าวคลุกกะปิแต่บอกไม่เวิร์คเท่าไหร่ค่ะ)